INTERNI AKT O ZAŠTITI NA RADU

JU „PETA OSNOVNA ŠKOLA“ SOKOLOVIĆI ILIDŽA

Na osnovu člana 22. tačka d. i člana 23. Zakona o zaštiti na radu (“Službeni list FBiH” br. 79/20) i na osnovu Akta o procjeni rizika JU „Peta osnovna škola", člana 94. tačka f.) Zakona o osnovnom odgoju i obrazovanju“ (“Sl.novine KS, broj: 23/17, 33/17,30/19,34/20,33/21), Školski odbor na petnaestoj (15) rednovnoj sjednici održanoj dana 12.01.2023. godine jednoglasno donosi:

INTERNI AKT O ZAŠTITI NA RADU

JU „PETA OSNOVNA ŠKOLA“ SOKOLOVIĆI ILIDŽA

1. OPŠTE ODREDBE

Član 1.

Ovim Internim aktom se reguliše zaštita na radu koja obuhvata skup mjera i aktivnosti usmjerenih na stvaranju uvjeta koji obezbjeđuju sigurnost na radu, na sprječavanje i otklanjanje opasnosti i štetnosti koje mogu prouzrokovati povrede na radu, oboljenja i oštećenja zdravlja radnika na radu, kao i čuvanje života i zdravlja radnika u JU „Peta osnovna škola", (u daljem tekstu Ustanova).

Ustanova utvrđuje i uređuje:

1. organizaciju provođenja zaštite na radu,
2. pravila prevencije i zaštite,
3. poslove sa povećanim rizikom,
4. poslove na kojima se provodi mjera skraćivanja radnog vremena,
5. način utvrđivanja zdravstvenog stanja radnika koji rade na poslovima sa povećanim rizikom, i drugih radnika,
6. sredstva i opremu lične zaštite koja pripadaju radniku,
7. prava, obaveze i odgovornosti radnika za zaštitu na radu i drugih radnika u ovoj oblasti,
8. evidencije, izvještavanje i obavještavanje o nesrećama i povredama na radu i profesionalnim oboljenjima,
9. prelazne i završne odredbe.

Član 2.

Ustanova je osigurala uslove na radu kojima se u najvećoj mogućoj mjeri sprječava nastanak povreda na radu, profesionalnih bolesti i bolesti u vezi s radom i koji stvaraju pretpostavku za punu fizičku, psihičku i socijalnu sigurnost zaposlenih.

Proces rada u Ustanovi se organizuje tako da uposlenici, uz uobičajenu pažnju, mogu da rade bez opasnosti po život i zdravlje.

Radnici imaju pravo da rade u Ustanovi pod uslovima koji obezbjeđuju potpunu sigurnost na radu, pa se u tom cilju organizuje i unaprjeđuje zaštita na radu.

Organizacija i proces rada u Ustanovi moraju biti zasnovani na naučnim i tehnološkim dostignućima, a naročito na mjerama i normativima koji se odnose na djelatnost kojom se bavi Ustanova a koji obezbjeđuju sigurnost radnika za vrijeme rada.

Zaštita na radu organizuje se, sprovodi i unaprjeđuje uporedo sa organizovanjem i unaprjeđenjem procesa rada uz primjenu savremenih tehničkih, obrazovnih, zdravstvenih, socijalnih, pravnih, ekonomskih i drugih mjera.

Član 3.

Poslove organizacije, sprovođenja i unaprjeđenja zaštite na radu u okviru svojih ovlaštenja i odgovornosti obavljaju svi radnici u Ustanovi svaki u svom djelokrugu rada, na način kako je regulisano ovim Internim aktom, i Ustanovom u cjelini.

Član 4.

Pojmovi koji se koriste u ovom Internom aktu, a imaju rodno značenje, koriste se neutralno i odnose se jednako na muški i ženski rod.

Član 5.

Pravo na sigurnost i zaštitu zdravlja na radu u Ustanovi imaju:

1. radnik,
2. drugo lice koje se zatekne u radnoj okolini radi obavljanja određenih poslova, ako je o njegovom prisustvu upoznata Ustanova,
3. lice koje obavlja volonterski rad,

Ustanova vodi evidenciju svih lica koja se zateknu na radu ili u radnoj okolini radi obavljanja određenih poslova u skladu sa Zakonom.

Član 6.

U smislu ovog Internog akta, mjesto rada je prostor namijenjen za obavljanje poslova (u objektu ili na otvorenom)

Član 7.

Nepridržavanje propisanih mjera zaštite na radu predstavlja povredu radne obaveze u skladu sa Pravilnikom o radu, a istovremeno povlači i prekršajnu i krivičnu odgovornost utvrđenu Zakonom.

Član 8.

Zaštita na radu obuhvata sistem pravila i mjera, a posebno:

1. pravila i mjere pri projektovanju i izradi sredstava rada,
2. pravila i mjere pri upotrebi, održavanju, pregledu i ispitivanju sredstava rada,
3. pravila i mjere koje se odnose na radnike, te prilagođavanje procesa rada njihovom polu, dobi, fizičkim i psihičkim sposobnostima,
4. načine i postupke osposobljavanja i obavještavanja uposlenika Ustanove sa svrhom postizanja odgovarajućeg nivoa zaštite na radu,
5. načine i postupke saradnje Ustanove, radnika i njihovih predstavnika i udruženja, te državnih organa nadležnih za zaštitu na radu,
6. zabranu stavljanja radnika u nepovoljniji položaj zbog aktivnosti preduzetih radi zaštite na radu,
7. ostale mjere za sprječavanje rizika na radu, sa svrhom uklanjanja faktora rizika i njihovih štetnih posljedica.

Ustanova će obavljati sve poslove u vezi sa zaštitom na radu.

Član 9.

Zaštita na radu je sastavni je dio organizacije rada i izvođenja radnog procesa, koje Ustanova ostvaruje primjenom svih mjera zaštite na radu u skladu s općim načelima prevencije:

1. procjene rizika,
2. izbjegavanja rizika,
3. sprječavanja rizika,
4. otklanjanja rizika na njihovom izvoru,
5. prilagođavanja rada i mjesta rada radniku naročito u pogledu izbora opreme za rad i metoda rada, kao i izbora tehnološkog postupka da bi se izbjegla jednoličnost u radu u cilju smanjenja njihovog uticaja na zdravlje radnika,
6. prilagođavanja tehničkom napretku,
7. zamjene opasnih tehnoloških procesa ili metoda rada bezopasnim ili manje opasnim,
8. zamjene opasnih materija bezopasnim,
9. utvrđivanja jedinstvenih preventivnih mjera s ciljem međusobnog povezivanja tehnologije, organizacije rada, uvjeta rada, socijalnih odnosa i uticaja faktora vezanih za radnu okolinu,
10. davanja prednosti zajedničkim mjerama zaštite pred pojedinačnim,
11. odgovarajućeg osposobljavanja i obavještavanja radnika.

Član 10.

Mjere zaštite na radu, utvrđene ovim Internim aktom, obuhvataju:

1. mjere kojima se neposredno obezbjeđuje sigurnost na radu,
2. mjere u vezi sa uslovima rada,
3. mjere u vezi sa posebnom zaštitom radnika (žena, mladih radnika i invalidnih lica).
4. **MJERE ZAŠTITE NA RADU**
5. **Mjere kojima se neposredno obezbjeđuje sigurnost na radu**

Član 11.

Ustanova će prilikom organizovanja rada i radnog procesa osigurati preventivne mjere radi zaštite života i zdravlja zaposlenih, čiji je cilj sprječavanje ili smanjenje rizika na radu, kao i potrebna materijalna sredstva za njihovu primjenu.

Preventivne mjere Ustanove utvrđuju se prije početka rada radnika, u toku rada, kao i kod svake izmjene tehnološkog postupka, izborom radnih i proizvodnih metoda kojima se osigurava sigurnost i zaštita zdravlja na radu, zasnovana na primjeni propisa iz oblasti sigurnosti i zaštita zdravlja na radu, radnih odnosa, tehničkih propisa i standarda te propisa iz oblasti zdravstvene zaštite.

1. **Opće mjere zaštite na radu**

Član 12.

Opće mjere zaštite na radu obuhvataju:

* uslove koje treba da ispunjavaju radne i pomoćne prostorije,
* obezbjeđenje odgovarajućih puteva za prolaz, transport i evakuaciju radnika,
* pružanje prve pomoći,
* obezbjeđenje potrebne temperature, ventilacije i osvjetljenja,
* ograničenje buke i vibracije,
* obezbjeđenje od udara električne struje i sprječavanje nastanka požara i eksplozije.

Član 13.

Radne i pomoćne prostorije moraju biti prema vrsti poslova dovoljno osvijetljene prirodnom ili vještačkom svjetlošću.

Prozori, otvori za osvjetljenje kao i elementi za vještačko osvjetljenje moraju se držati u čistom i ispravnom stanju.

Član 14.

Radne prostorije u zimskom periodu moraju se zagrijavati, a temperatura u radnoj prostoriji treba da odgovara propisanim vrijednostima u zavisnosti od intenziteta tjelesnog rada, vlažnosti i kretanju zraka u radnoj prostoriji

Član 15.

Visina radnih prostorija treba da je minimalno 2,80 m, a magacina i pomoćnih prostorija minimalno 2,60m.

Član 16.

Podovi radnih prostorija moraju biti čvrsti, ravni, pogodni za održavanje i ne smiju propuštati vlagu. U radnim prostorijama mora se obezbijediti prirodna ili vještačka ventilacija.

Član 17.

Svi objekti moraju imati uređaje za hladnu i toplu vodu kao i odgovarajuće sanitarne prostorije.

Član 18.

Električne instalacije i uređaji moraju se izvoditi i održavati u skladu sa važećim propisima.

Član 19.

Poslove održavanja i popravke elektro instalacija i uređaja Ustanova će povjeriti samo kvalifikovanim radnicima koji su zato ovlašteni.

Član 20.

Ustanova će vršiti kontrolu ispravnosti elektroinstalacija i to prije upotrebe, nakon rekonstrukcije i obavezno periodični pregled od strane stručne ustanove jednom u tri godine.

O svim popravkama, mjerenjima i kontrolama na elektroinstalacijama Ustanova će voditi evidenciju.

Član 21.

U radnim prostorijama Ustanove moraju biti izvedeni prekidači (sklopke) za odvajanje od mrežnog napona sa vidljivom oznakom „uključeno" i „isključeno".

Razvodni ormari se moraju izraditi od nezapaljivog materijala. Razvodni ormari moraju biti trajno slobodni i pristupačni.

Član 22.

Uposlenici su dužni prijaviti svaki kvar na električnim uređajima i instalacijama te takve električne uređaje i instalacije staviti van upotrebe dok od strane stručnog lica ne budu osposobljeni za normalan i siguran rad.

Član 23.

Svi objekti moraju biti zaštićeni od udara groma prema važećim propisima.

Ustanova će vršiti periodičnu kontrolu ispravnosti gromobranske instalacije u propisanim rokovima i o tome voditi urednu evidenciju.

Član 24.

Svi prilazni putevi, prolazi, kao i putevi unutrašanje komunikacije moraju biti stalno slobodni, prohodni i propisno obilježeni.

Član 25.

Intenzitet buke i vibracije u radnim prostorijama mora biti u dozvoljenim granicama.

Na mašinama i uređajima gdje intenzitet buke i vibracije prelazi dozvoljene granice moraju se preduzimati tehničke mjere za umanjenje buke i vibracije.

Član 26.

Svi radnici u Ustanovi moraju biti obučeni za pružanje prve pomoći u slučaju povrede ili naglog obolijevanja za vrijeme rada.

Obučavanje radnika za pružanje prve pomoći izvodi se u sklopu obuke iz oblasti zaštite na radu.

1. **Posebne mjere zaštite na radu**

Član 27.

Radne prostorije moraju biti opremljene sa ormarićima u kojima se nalazi odgovarajući sanitetski materijal za pružanje prve pomoći.

Član 28.

Prije popravke el.instalacija stručna osoba za te poslove treba provjeriti da li je izvršeno isključenje električne struje i određenim natpisima i upozorenjima obezbijediti da se izvode radovi kako ne bi došlo do neovlaštenog uključenja električne struje.

Član 29.

Mašine, uređaji i alati koji se koriste u Ustanovi moraju biti u ispravnom stanju i moraju imati odgovarajuću atestnu dokumentaciju i upotrebne dozvole.

Član 30.

Svi pokretni i rotirajući dijelovi na mašinama i uređajima moraju biti zaštićeni odgovarajućim zaštitnim napravama koje radnik u toku rada ne smije dirati, pomjerati ili skidati.

1. **Mjere koje Ustanova provodi**

Član 31.

Prilikom nabavke mašina ili uređaja na mehanizovani pogon, alata i drugih sredstava za rad kao i sredstava za ličnu zaštitu Ustanova će od proizvođača pribavi uputstvo za bezbjedan rad i održavanje te ispravu kojom se dokazuje da su proizvedeni u skladu sa propisima donesenim na osnovu zakona.

Član 32.

Ustanova vrši periodične preglede i ispitivanje sredstava za rad i opreme, sredstava i opreme lične zaštite pri radu, kao i preglede i ispitivanje fizičkih, hemijskih i bioloških štetnosti i mikroklime u radnim i pomoćnim prostorijama.

Član 33.

Periodičnim pregledima i ispitivanjima u smislu prethodnog člana podliježu:

* sve vrste oruđa za rad na mehanizovani pogon,
* sve vrste ručnih alata sa električnim ili drugim pogonom,
* elektroinstalacije i uređaji,
* radne i pomoćne prostorije u kojima se pojavljuju fizičke, hemijske, biološke i mikroklimatske štetnosti.

Član 34.

Periodične preglede i ispitivanja oruđa za rad i uređaja, radnih i pomoćnih prostorija iz prethodnog člana vrši ovlaštena stručna ustanova iz oblasti zaštite na radu svake tri godine ili nakon promjene lokacije ili kvarova na uređajima ili elektroinstalacijama.

O izvršenim periodičnim pregledima i ispitivanjima ustanova iz prethodnog člana izdaje ispravu koja sadrži rezultate pregleda i ispitivanja i konstataciju da li pregledana sredstva rada i oprema udovoljavaju propisima donesenim na osnovu Zakona.

Član 35.

Ustanova će zabraniti pušenje i stvaranje, odnosno unošenje otvorenog plamena u svim prostorijama i prostorima gdje postoje lako zapaljive materije i eksplozivne smjese.

Pušenje se zabranjuje i u radnim prostorijama i na svim radnim sastancima i skupovima koji se održavaju u zatvorenim prostorima.

Ustanova će odrediti prostoriju ili mjesto za pušenje.

1. **Mjere u vezi sa uslovima rada**

Član 36.

Mjere zaštite na radu u vezi sa uslovima rada odnose se naročito na: uslove u pogledu utvrđivanja zdravstvenog stanja i radne sposobnosti radnika (kod zasnivanja radnog odnosa i raspoređivanja na određena radna mjesta), zdravstvenu zaštitu, radna mjesta sa povećanim rizikom, radno vrijeme, rad noću, higijenske uslove i druge uslove koji su od uticaja na zdravlje radnika i njegovu sigurnost na radu.

Član 37.

Ustanova će općim aktom za sve poslove u tehničko-tehnološkom procesu rada utvrditi uslove rada i zahtjeve u pogledu zdravstvenih i psihofizičkih sposobnosti radnika koji će te poslove obavljati.

Uposlenik ne može zasnovati radni odnos ukoliko prethodno nije utvrđeno da njegovo zdravstveno stanje i psihofizičke sposobnosti odgovaraju uslovima rada i zahtjevima radnog mjesta.

Zdravstveno stanje i psihofizičke sposobnosti radnika iz stava (2) ovog člana utvrđuju se na osnovu ljekarskog uvjerenja izdatog od strane odjeljenja za medicinu rada i zdravstvenu zaštitu radnika ovlaštene zdravstvene ustanove.

Radnik koji boluje od bolesti koja se bez njegovog obavještenja ne može utvrditi ljekarskim pregledom ili ima takve nedostatke koji na određenom radnom mjestu mogu predstavljati opasnost za radnika ili okolinu, dužan je o tome obavijestiti organizaciju iz oblasti zdravstva i Ustanova.

Član 38.

Ustanova će ispitivati radnu okolinu, odnosno vršiti procjenu rizika za radno mjesto i osigurati zaštitu zdravlja i sigurnosti radnika izloženih fizičkim, hemijskim i biološkim štetnostima na radu.

Član 39.

Radniku se ne može narediti prekovremeni i noćni rad ako bi po nalazu nadležne zdravstvene organizacije takav rad mogao ugroziti odnosno pogoršati njegovo zdravstveno stanje.

1. **Mjere u vezi sa posebnom zaštitom radnika**

(Zaštita grupa posebno osjetljivih na rizike**)**

Član 40.

Ustanova će organizovati radno mjesto tako da vodi računa o prisustvu grupa osjetljivih na određene rizike.

Grupe posebno osjetljive na rizike, kao što su trudnice, porodilje ili dojilje, maloljetnici, lica sa invaliditetom, kao i radnici sa promijenjenom radnom sposobnošću u smislu propisa o penzijskom i invalidskom osiguranju, moraju se zaštititi od opasnosti koje posebno njih pogađaju, u skladu sa Zakonom, drugim propisima, kolektivnim ugovorom, ukoliko je primjenjiv, i Pravilnikom ili drugim općim aktom Ustanove.

Član 41.

(Zabrana rada grupa posebno osjetljivih na rizike na određenim poslovima)

Zabranjen je rad trudnicima, porodiljama i dojiljama na poslovima na kojim postoji rizik od izloženosti opasnim materijama, hemijskim, fizičkim, i biološkim agensima, štetnim zračenjima i mikroklimatskim uticajima, odnosno na poslovima sa teškim uslovima rada, kao i posebno teškim i opasnim poslovima gdje postoji rizik po njihovo fizičko i mentalno zdravlje.

Zabranjen je rad maloljetnicima na poslovima koji mogu ugroziti njihovo zdravlje i razvoj.

Radnik sa promijenjenom radnom sposobnošću ne smije obavljati poslove na kojima postoji opasnost smanjenja preostale radne sposobnosti.

**Radna mjesta sa povećanim rizikom**

Član 42.

Radna mjesta, tj. poslovi sa povećanim rizikom utvrđuju su na osnovu Pravilnika o uslovima za utvrđivanje radnih mjesta sa posebnim uslovima rada, Aktom o procjeni rizika i ljekarskim pregledima radnika na tim radnim mjestima.

Prema Aktu o procjeni rizik JU „Peta osnovna škola" nema radnih mjesta sa povećanim rizikom.   
Radno mjesto Domar i Ložač (Specijalista za odgovarajuću vrstu kotlovnice)

su radna mjesta sa srednje velikim rizikom te će Ustanova pratiti zdravstveno stanje te potrebne mjere za poboljšanje.

Ustanova će radniku koji obavlja poslove sa povećanim rizikom, prije početka rada osigurati prethodni ljekarski pregled, kao i periodični ljekarski pregled u toku rada.

**Domar**

52. rukovanje i upravljanje sredstvim raada na mehanizovani pogon na kojima postoji povećan rizik od povređivanja.

a) posebni uslovi radnika:

dob: radnik stariji od 18 godina

zdravstveno stanje:

zahtjevi: uredan vid na daljinu (sa ili bez korekcija), očuvan dubinski vid, uredno vidno polje, uredan sluh, uredna funkcija lokomotornog sistema,

b) sadržaj zdravstvenog pregleda:

Prethodni pregled:

- ljekarski pregled,

- laboratorijski standard,

- radiografija pluća,

- EKG i spirometrija,

- ispitivanje vida na ortoreteru,

- audiometrija,

- funkcionalno ispitivanje lokomotornog sistema,

Periodični pregled:

- pregled specijaliste medicine rada,

- laboratorijski standard,

- EKG i spirometrija,

- ispitivanje vida na ortoreteru,

- audiometrija,

c) rok za ponovnu provjeru zdravstvenog stanja: 36 mjeseci.

zdravstvenog stanja: 18 mjeseci, psihičke sposobnosti: 36 mjeseci.

**Ložač (Specijalista za odgovarajuću vrstu kotlovnice)**

49. Rukovanje uređajima na postrojenjima za uskladištenje i preradu lako zapaljivih i eksplozivnih tekućina i gasova i rukovanje stanicama i posudama sa gasovima pod pritiskom

1. Posebni uslovi radnika:

dob: radnik stariji od 18 godina

zdravstveno stanje:  
zahtjevi: uredan vid na daljinu i blizinu ( sa ili bez korekcija), uredno vidno polje i kolorni vid, uredan sluh, uredna funkcija lokomotornog sistema,

-psihička sposobnost

-zahtjevi: senzomotorna koordinacija, opšta intelektualna razvijenost, emocionalna stabilnost,

b) sadržaj zdravstvenog pregleda

**Prethodni pregled:**

-ljekarski pregled,

-laboratorijski standard,

-radiografija pluća,

-EKG i spirometrija

-audiometrija,

-obrada psihologa,

**Periodični pregled:**

-pregled specijaliste medicine rada,

-laboratorijski standard,

-EKG i spirometrija

-funkcionalno ispitivanje lokomotornog sistema,

-audiometrija,

-ispitivanja vida na ortoreteru,

-obrada psihologa,

c) rok za ponovnu provjeru zdravstvenog stanja: 18 mjeseci, psihičke sposobnosti. 36 mjeseci.

1. **PRAVA I DUŽNOSTI USTANOVE, ODGOVORNIH RADNIKA I RADNIKA U VEZI SA ZAŠTITOM NA RADU**
2. **Planiranje zaštite na radu**

Član 43.

U cilju ostvarivanja razvoja i unaprjeđenja zaštite na radu Ustanova će donijeti Plan zaštite na radu i program mjera zaštite na radu.

Član 44.

Programom mjera zaštite na radu iz prethodnog člana utvrdiće se ciljevi i zadaci za siguran rad i za unapređenje tehnologije rada, sredstava i uređaja za rad i radne sredine, obrazovanje i stručno usavršavanje radnika iz zaštite na radu, unapređenje zdravstvene zaštite i prevencije od povreda i oboljenja radnika Ustanove.

Plan zaštite na radu donosi se na duži vremenski period i sadrži ciljeve i zadatke u pogledu organizovanja i usavršavanja procesa rada, poboljšanja uslova rada i preduzimanje mjera zaštite na radu kojima se obezbjeđuje sigurnost na radu.

Član 45.

Plan i program mjera zaštite na radu izrađuje direktor Ustanove.

1. **Obaveze Ustanove**

Ustanova je dužana da:

1. organizuje poslove sigurnosti i zaštite zdravlja na radu,
2. vrši procjenu rizika za svako radno mjesto i utvrđuje poslove sa povećanim rizikom, na način i pod uvjetima utvrđenim ovim zakonom,
3. omogući radniku da se prije stupanja na rad upozna sa mjerama sigurnosti i zaštite na radu,
4. donese interni akt o zaštiti na radu,
5. obavještava radnike, sindikat i povjerenika za zaštitu na radu o uvođenju novih tehnologija i sredstava za rad, te opasnostima i štetnostima po zdravlje radnika i izdaje uputstva za siguran rad,
6. osigurava da planiranje i uvođenje novih tehnologija bude predmet savjetovanja sa radnicima i/ili njihovim povjerenikom za zaštitu na radu u vezi sa posljedicama po sigurnost i zdravlje izazvanih izborom opreme, uvjeta rada i radne okoline,
7. osposobljava radnike za siguran rad,
8. osigurava radnicima sredstva i opremu lične zaštite i njihovo korištenje,
9. osigurava periodične ljekarske preglede radnika koji rade na poslovima na kojima postoje povećani rizici po zdravlje, ukoliko se utvrdi aktom o procjeni rizika da postoje, i preduzima mjere za sprječavanje nastanka invaliditeta i profesionalnih oboljenja radnika,
10. osigurava periodične preglede sredstava rada i sredstava i opreme lične zaštite pri radu, u skladu sa tehničkim standardima,
11. osigurava periodične preglede i ispitivanja fizičkih, hemijskih i bioloških štetnosti i mikroklime u radnoj okolini,
12. osigurava periodične preglede i ispitivanja sredstava rada i opreme, radnih i pomoćnih prostorija i sredstava i opreme lične zaštite, koji ne podliježu obaveznim periodičnim pregledima i ispitivanjima, na način, po postupku i u rokovima utvrđenim općim aktom,
13. provodi mjere zaštite od požara u skladu sa posebnim propisima,
14. provodi mjere za osiguranje prve pomoći,
15. unaprjeđuje sigurnost i zaštitu zdravlja na radu,
16. obavještava nadležnu inspekciju rada o svakom smrtnom slučaju, nesreći koja je zadesila jednog ili više radnika, težoj povredi, profesionalnom oboljenju, svakoj pojavi ili bolesti koje pogađaju više od jednog radnika i svakoj pojavi koja bi mogla ugroziti život ili zdravlje radnika na radu,
17. obavještava nadležnu inspekciju o početku i završetku radova na izgradnji, montaži, zamjeni opreme, remontu i rekonstrukciji objekata,
18. zabrani upotrebu alkohola za vrijeme rada, odnosno rad radnika pod dejstvom alkohola i drugih narkotika koji smanjuju radnu sposobnost, i
19. obavještava inspektora rada o preduzetim mjerama radi otklanjanja nepravilnosti na koje je ukazao inspektor rada.
20. **Direktor Ustanove**

Član 46.

Direktor Ustanove je:

1. je odgovoran za cjelokupnu organizaciju i provođenje pravila zaštite na radu u skladu sa Zakonom i ovim Internim akotom.
2. obavezan da osigurava sva potrebna finansijska sredstva za obavljanje – provođenje zaštite na radu.
3. obavezan da u slučaju kada Ustanova angažuje ovlaštenu organizaciju za zaštitu na radu, to ga ne oslobađa odgovornosti utvrđene u stavu (1) ovog člana.
4. obaveze radnika u području sigurnosti i zaštite zdravlja na radu ne utiču na obaveze i odgovornosti Ustanove iz Zakona.
5. **Radnik za zaštitu na radu**

Član 47.

Direktor je odgovorn za primjenu i kontrolu provođenja mjera zaštite na radu koje su propisane odgovarajućim Zakonskim i tehničkim propisima i ovim Internim aktom, te u tom smislu naročito je odgovorno da:

1. učešće u izradi akta o procjeni rizika,
2. izrada prijedloga internog akta o zaštiti na radu,
3. izrada plana i programa mjera zaštite na radu,
4. unutrašnji nadzor nad primjenom mjera zaštite na radu,
5. stručna pomoć poslodavcu u provođenju i unaprjeđenju sigurnosti i zaštite zdravlja na radu,
6. izrada uputstava za siguran rad,
7. praćenje i organizovanje periodičnih pregleda, el.instalacije, gromobranske.
8. praćenje i organizovanje periodičnih pregleda hemijskih, fizičkih i bioloških štetnosti i mikroklime u radnoj okolini,
9. priprema i organizovanje osposobljavanja radnika za siguran rad,
10. praćenje stanja i izvještavanje poslodavca o povredama na radu, profesionalnim oboljenjima i bolestima u vezi sa radom,
11. analiziranje uzroka povreda na radu i profesionalnih oboljenja u saradnji sa ovlaštenim doktorom specijalistom medicine rada i predlaganje mjere za unaprjeđenje sigurnosti i zaštite zdravlja na radu,
12. savjetovanje poslodavca u pogledu izbora i nabavke opreme i tehnološkog procesa rada,
13. saradnja sa poslodavcem prilikom planiranja izgradnje i rekonstrukcije objekata namijenjenih za rad,
14. saradnja sa nadležnom inspekcijom rada i drugim ustanovama koje se bave sigurnošću i zaštitom na radu,
15. saradnja sa sindikatom, vijećem zaposlenika i povjerenikom za zaštitu na radu, u skladu sa zakonom o ZNR.
16. **Prava i obaveze radnika**

Član 48.

Radnik ima pravo na sigurne i zdrave uslove rada.

Radna okolina i sredstva za rad moraju, s obzirom na prirodu posla, biti sigurni za radnike i ne smiju ugroziti njihovo zdravlje.

Član 49.

Radnik je dužan da obavlja posao u skladu sa svojom stručnom spremom i završenom obukom, kao i uputstvima koja daje Ustanova, tako da ne izlaže sebe ili druga lica na koja mogu uticati njegove aktivnosti ili nepažnja u toku procesa rada, opasnostima od povrede na radu ili profesionalne bolesti.

Član 50.

Radnici su, naročito dužni:

1. da se pridržavaju utvrđenih pravila sigurnosti i zaštite zdravlja na radu u smislu ovog zakona,
2. da pravilno upotrebljavaju sredstva za rad i opremu, opasne materije i druga sredstva proizvodnje u skladu sa uputstvima proizvođača i uputstvima za siguran rad koja daje Ustanova,
3. da pravilno upotrebljavaju sredstva i opremu lične zaštite koja su im dodijeljena i da ih nakon upotrebe vraćaju na mjesto na kojem se čuvaju,
4. ne smiju samovoljno isključiti, modifikovati, promijeniti ili ukloniti sigurnosni uređaj koji je instaliran, posebno ne mašinu, uređaj, alat, pogon ili objekat i takav uređaj moraju pravilno upotrebljavati,
5. da odmah obavijeste Ustanovu o svakoj pojavi na poslu za koju postoji opravdana sumnja da predstavlja opasnost po sigurnost i zdravlje kao i o nedostacima u postupcima zaštite,
6. da obavijeste lice odgovorno za to radno mjesto i/ili Ustanovu o povredama koje su zadobili,
7. da sarađuju sa Direktorom u provođenju mjera ili zahtjeva koje je naredio inspektor rada,
8. da sarađuju sa Direktorom u provođenju mjera koje će obezbijediti da radna okolina i uvjeti rada budu sigurni i ne predstavljaju rizik po sigurnost i zdravlje u okviru njihovog radnog mjesta,
9. obavljaju periodične ljekarske preglede u terminima po zahtjevu Ustanove,
10. da daju sve podatke i informacije koje traže inspektori rada.

Radnik koji se ne pridržava utvrđenih pravila sigurnosti i zaštite zdravlja na radu i propisanih obaveza u smislu Zakona i ovog Internog akta čini težu povredu radne obaveze u skladu sa Pravilnikom o radu Ustanove.

Obaveze radnika u području sigurnosti i zaštite zdravlja na radu ne utiču na obaveze i odgovornosti Ustanove iz ovog zakona.

Član 51.

Radnik ima pravo da odbije da radi ako smatra da mu prijeti neposredna opasnost po život i zdravlje i dužan je da o tome odmah obavijesti svog neposrednog rukovodioca i/ili imenovanog radnika za zaštitu na radu, nadležnog inspektora rada i predstavnika radnika.

Radnik iz stava (1) ovog člana koji se udaljio sa radnog mjesta, ne smije snositi negativne posljedice u smislu propisa o radu, osim u slučaju ako Ustanova dokaže da se radnik neopravdano udaljio sa radnog mjesta.

Član 52.

Radnik ima pravo i dužnost da se služi svim zaštitnim napravama, sredstvima i opremom za ličnu zaštitu na radu, da ih namjenski koristi, da pažljivo s njima rukuje i da ih održava u ispravnom stanju.

Radnik je dužan da se pridržava propisanih mjera zaštite na radu i da se brine o provođenju i unaprjeđenju zaštite na radu.

Radnik ne smije obavljati rad pod uticajem alkohola ili opojnih sredstava.

Radnik je dužan da u slučaju neispravnosti oruđa za rad, zaštitnih sredstava, alata i uređaja o tome odmah obavijesti odgovornu osobu Ustanove.

Član 53.

Prije raspoređivanja radnika na poslove i radne zadatke radi čijeg je vršenja zasnovan radni odnos radnik ima pravo i dužnost da se upozna sa uslovima rada, opasnostima i štetnostima na radnom mjestu kao i propisanim mjerama zaštite na radu.

Radnik je obavezan da pristupi obuci i provjeri znanja iz oblasti zaštite na radu.

1. **OSPOSOBLJAVANJE RADNIKA IZ OBLASTI ZAŠTITE NA RADU**

Član 54.

Ustanova vrši osposobljavanje radnika za siguran i zdrav rad kod zasnivanja radnog odnosa, odnosno premještaja na druge poslove, prilikom uvođenja nove tehnologije ili novih sredstava za rad, kao i kod promjene procesa rada koji može prouzrokovati promjenu mjera za siguran i zdrav rad.

Ustanova će radnika u toku osposobljavanja za siguran i zdrav rad, upozna sa svim vrstama rizika na poslovima na koje ga raspoređuje i o preduzetim konkretnim mjerama sigurnosti i zaštite na radu, u skladu sa aktom o procjeni rizika.

Osposobljavanje radnika za siguran i zdrav rad mora biti prilagođeno specifičnostima radnog mjesta radnika

Član 55.

Radnici ne mogu biti raspoređeni na radna mjesta na kojima će samostalno obavljati poslove prije nego što steknu znanja iz člana 54. ovog Internog akta.

Osposobljavanje radnika mora se obavljati u toku radnog vremena i smatra se vremenom provedenim na radu.

Osposobljavanje radnika za siguran i zdrav rad Ustanove obavlja teorijski i na praktičan način u skladu sa Zakonom.

Član 56.

Osposobljavanje radnika za siguran i zdrav rad Ustanove će povjeriti ovlaštenoj organizaciji za zaštitu na radu.

Provjera znanja iz oblasti zaštite na radu za radnike Ustanove vrši se u rokovima utvrđenim u programu osposobljavanja, o čemu se vodi propisana evidencija.

1. **POVREDE NA RADU**

Član 57.

Povredom na radu smatra se svaka povreda prouzrokovana neposrednim i kratkotrajnim mehaničkim, fizikalnim ili hemijskim dejstvom, kao i povreda prouzrokovana naglim promjenama položaja tijela, iznenadnim opterećenjem tijela ili drugim promjenama fiziološkog stanja organizma ako je takva povreda vezana za obavljanje poslova na radnom mjestu, kao i na putu radi izvršavanja službenih zadataka.

Nesrećom na poslu smatra se i povreda prouzrokovana na način iz prethodnog stava koja se dogodila na redovnom putu od stalnog mjesta rada do mjesta stanovanja i nazad.

Član 58.

Radnik koji je povrijeđen na poslu dužan je o tome neodložno obavjestiti odgovornu osobu Ustanove, ukoliko je to u mogućnosti učiniti zbog težine povrede.

Član 59.

Radnik za zaštitu na radu, kada bude obavješten o nesreći na poslu ili havarija, dužan je odmah izaći na lice mjesta i pristupiti ispitivanju uzroka i okolnosti pod kojima je nastupila nesreća ili havarija. U tom cilju, vrši uviđaj na licu mjesta i prikuplja izjave od učesnika u nesreći i očevidaca, o čemu sastavlja zapisnik.

Član 60.

Kad neposredni rukovodioc, bude obavješten ili neposredno utvrdi da je nastupila teža tjelesna povreda, kolektivna nesreća ili smrt na poslu, imovinska šteta većih razmjera ili profesionalno oboljenje, o tome odmah izvještava nadležni organ inspekcije rada, a u slučajevima nastupanja težih posljedica i organe MUP-a.

Član 61.

Kada nastupi nesreća na poslu, Ustanova će u roku od 24 sata od nastupanja povrede, odnosno od časa od kada sazna za povredu, izdati prijavu o nesreći na poslu.

Prijava se izdaje u 5 primjerka na propisanom obrascu u skladu sa Zakonom o evidencijama u oblasti rada, te dostavlja nadležnom ljekaru u nadležnoj zdravstvenoj ustanovi.

Član 62.

Ustanova će na podesan način pribaviti jedan primjerak prijave o nesreći od nadležnog ljekara koji ju je obradio, te na taj način voditi registar prijava o nesreći na poslu i obrasce prijava čuvati kao dokumente trajne vrijednosti.

Član 63.

(Pružaje prve pomoći)

Prvu pomoć radnicima Ustanove, u slučaju povrede, trovanja ili naglog oboljenja za vrijeme rada pružaju:   
 - svi radnici su dužni pružiti prvu pomoć

Član 64.

Svaki radnik ima obavezu i dužnost da u slučaju nesreće na poslu učestvuje u pružanju prve pomoći. Prema svojim mogućnostima i znanjima, radnik učestvuje u rašćišćavanju zakrčenih i porušenih prilaza, otkopavanju ili oslobađanju zatpanih ili prignječenih radnika, transportu povrijeđenih do stanice hitne pomoći i sl.

Član 65.

Prva pomoć koju pružaju radnici Ustanove sastoji se iz:

1. utvrđivanje vrste i stepena povrede (po mogućnosti),
2. hitnog obavještavanja stanice za hitnu pomoć ili najbliže zdravstvene ustanove i pozivanje sanitetskih kola,
3. čišćenje predjela oko rane i njenog previjanja,
4. zaustavljanje krvarenja,
5. vještačkog disanja i oslobađanja disajnih puteva,
6. prijenosa i prijevoza povrijeđenog do najbliže zdravstvene ustanove,
7. pružanje prve pomoći kod udara električne struje.

Član 66.

U objektu Ustanove, na vidljivim i lakopristupačnim mjestima, su postavljeni ormarići sa potrebnim sanitetskim materijalom za pružanje prve pomoći, odnosno set za pružanje prve pomoći.

Ormarići moraju biti obojeni bijelom bojom i na prednjoj strani označeni znakom crvenog krsta.

Na ormariću ili setu trebaju biti označeni brojevi telefona:

1. stanice hitne pomoći,
2. lica odgovornog za zaštitu na radu,
3. vatrogasaca,
4. policijske stanice.

Član 67.

U slučaju da ovim poglavljem Internog akta nije sve regulirano, primjeniće se važeći Pravilnik o pružanju prve pomoći u slučaju povreda i oboljenja radnika na radu.

1. **SREDSTVA I OPREMA LIČNE ZAŠTITE KOJA PRIPADAJU RADNIKU**

Član 68.

Ustanova svim radnicima osigurava sredstva i opremu lične zaštite.

Prava na korištenje ličnih zaštitnih sredstava i opreme radnik stiče stupanjem na rad kod Ustanove.

Pravo na korištenje ličnih zaštitnih sredstava i opreme imaju svi radnici i ostala lica u Ustanovi.

Koristiti se mogu samo sredstva i oprema koja ispunjavaju uslove za sigurnost i zaštitu zdravlja na radu što potvrđuje proizvođač ili uvoznik posebnom potvrdom. Neovisno o prednjem, navedena sredstva i oprema će biti podvrgnuti obaveznom periodičnom pregledu i ispitivanju iz oblasti zaštite na radu i upotrebljavat će se samo ako posjeduju odgovarajući zapisnik odnosno ispravu kojom se dokazuje da pregledana sredstva za rad udovoljavaju uvjetima sigurnosti i zaštite zdravlja na radu.

Član 69.

Radnici su dužni da dobijena lična zaštitna sredstva i opremu upotrebljavaju kako to predviđaju važeći propisi i uputstva za rad, da ih održavaju u ispravnom stanju i čistoći, da ih strogo namjenski koriste, da njima pažljivo rukuju kao i da ih ne zamjenjuju sa drugim radnicima.

Neposredni rukovodilac dužan je da se brine da svi radnici budu snabdjeveni ličnim zaštitnim sredstvima i opremom koja im pripadaju prema odredbama ovog Internog akta.

Član 70.

Periodične preglede, električnih i gromobranskih instalacija na objektima na kojima se primjenjuju mjere zaštite na radu, vršit će ovlaštena organizacija koja ima dozvolu nadležnog ministarstva.

Periodičnim pregledima podliježu:

1. mehaničke i hidraulične prese i mašine za sječenje i obradu materijala na mehanizovani pogon,
2. sve vrste sredstava za rad na mehanizovani pogon,
3. sve vrste alata sa električnim, hidrauličnim, pneumatskim, parnim pogonom i motorima sa unutrašnjim sagorijevanjem.

Periodični pregledi i ispitivanja iz prethodnog stava ovog člana vršit će se najmanje jednom u tri godine.

Član 71.

Lična zaštitna sredstva i oprema koja pripadaju radnicima na pojedinim radnim mjestima i vijek trajanja ličnih zaštitnih sredstava i opreme prikazani su u tabelarnom pregledu ličnih zaštitnih sredstava i opreme, o kojima Ustanova vodi evidenciju.

1. **INSPEKCIJSKI NADZOR**

Član 72.

Inspekcijski nadzor nad izvršavanjem zakonskih i drugih propisa donesenih na osnovu zakona, tehničkih propisa i standarda koji se odnose na sigurnost i zaštitu zdravlja na radu i odredaba ovog Internog akta, vrši organ uprave za inspekcije poslove u skladu sa Zakonom.

Poslove inspekcijskog nadzora iz stava (1) ovog člana vrši inspektor zaštite na radu, odnosno inspektor rada (u daljem tekstu: inspektor).

Član 73.

Ustanova će na najbrži način izvijestiti općinski organ uprave nadležan za poslove inspekcije rada o svakom smrtnom slučaju, o nesreći koja je zadesila dva ili veći broj radnika, kao i teže povrede na radu.

Obavijest iz prethodnog stava vrši radnik koji se zatekao na licu mjesta, telefonom ili slično.

Ustanova će nadležnom inspektoru omogućiti nesmetan rad i staviti mu na raspolaganje svu potrebnu dokumentaciju te pružiti potrebne informacije i obezbijediti prisustvo lica koje on bude tražio.

Član 74.

Ustanova će pisano izvijestiti nadležnog inspektora o izvršenju rješenja inspektora, u roku od osam dana od datuma isteka roka za otklanjanje nedostataka odnosno nepravilnosti.

Član 75.

Ustanova može protiv rješenja nadležnog inspektora rada izjaviti žalbu, u roku od 8 dana od datuma prijema rješenja.

Ustanova će:

* odmah izvijesti organ uprave nadležan za poslove inspekcije rada o svakom smrtnom slučaju, kolektivnoj nesreći, težoj povredi na radu kao i svakoj pojavi koja bi mogla ugroziti život i zdravlje radnika na radu,
* pismeno obavijesti nadležni organ inspekcije rada o početku rada novog dijela Ustanove najmanje osam dana prije početka rada,
* omogući inspektoru rada pregled radnih prostorija i uređaja, odredi stručne radnike koji će mu dati potrebna objašnjenja i stavi na raspolaganje normativna akta, isprave i druga dokumenta,
* na zahtjev inspektora rada, dostavi tražene podatke u vezi sa zaštitom na radu,
* u ostavljenim rokovima otkloni nedostatke utvrđene pravosnažnim rješenjem inspektora rada, o čemu ga je Ustanova dužna obavijestiti u roku od osam dana od isteka roka,
* na kraju godine podnosi nadležnom organu za poslove inspekcija rada izvještaj o stanju zaštite na radu, povredama radnika na radu, profesionalnim oboljenjima i oštećenjima zdravlja radnika, izvorima i uzrocima povreda i oboljenja, trajanja spriječenosti za rad kao i smrtnim slučajevima i njihovim uzrocima.

1. **EVIDENCIJE**

Član 76.

Ustanova vodi propisanu evidenciju o:

* 1. provjeri znanja radnika iz oblasti sigurnosti i zaštite zdravlja na radu,
  2. izvršenim pregledima i ispitivanjima radne sredine,
  3. povredama na radu, profesionalnim oboljenjima, smrtnim slučajevima i njihovim uzrocima,
  4. ljekarskim pregledima radnika.

Ustanova će dostaviti nadležnoj inspekciji rada godišnji izvještaj o slučajevima iz stava (1) tačka c) ovog člana, najdalje do 15. januara tekuće godine za predhodnu godinu.

Član 77.

Način vođenja evidencija i čuvanju isprava vršit će se u skladu sa Pravilnikom o vođenju evidencija i čuvanju isprava iz oblasti zaštite na radu.

1. **PRELAZNE I ZAVRŠNE ODREDBE**

Član 78.

Direktor Ustanove dužan je u roku od 30 dana rješavati žalbe radnika po osnovu zaštite na radu uz prethodno pribavljanje mišljenja lica odgovornog za obavljanje poslova zaštite na radu.

Član 79.

Za tumačenje ovog Internog akta nadležan je Direktor Ustanove.

Član 80.

Izmjene i dopune ovog Internog akta vrši se na način i po postupku kao i za njegovo donošenje.

Član 81.

Ovaj Interni akt stupa na snagu i primjenjuje se od 12.01.2023.god. njegovog objavljivanja na oglasnoj tabli Ustanove. Danom stupanja na snagu ovog Internog akta prestaje da važi prethodni Pravilnik o zaštiti na radu Ustanove.

Broj: 01-1-1499/2023

Datum: 12.1.2023. god M.P. Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irfan Đaltur, dipl. socijalni radnik